b'\n_START_ARTICLE_\nBaltarusijos ginkluotosios paj\xc4\x97gos\n_START_SECTION_\nIstorija\n_START_PARAGRAPH_\nPrie\xc5\xa1 suyrant Taryb\xc5\xb3 S\xc4\x85jungai Baltarusijoje buvo dislokuota 180 000 kari\xc5\xb3, tiesiogiai pavald\xc5\xbei\xc5\xb3 Maskvos Auk\xc5\xa1\xc4\x8diausiajai Karinei Vadovybei. 1992\xc2\xa0m. Baltarusijoje buvo sukurta gynybos ministerija. Ji prad\xc4\x97jo organizuoti nacionalines ginkluotas paj\xc4\x97gas buvusios tarybin\xc4\x97s kariuomen\xc4\x97s, pasilikusios Baltarusijos teritorijoje, pagrindu. 1992\xc2\xa0m. gegu\xc5\xbe\xc4\x97s m\xc4\x97nes\xc4\xaf buvo panaikinta tarybin\xc4\x97 Baltarusijos karin\xc4\x97 apygarda, o 1993\xc2\xa0m. sausio 1 d. visi kari\xc5\xa1kiai tur\xc4\x97jo prisiekti Baltarusijai arba palikti \xc5\xa1al\xc4\xaf._NEWLINE_Svarbi ginkluot\xc5\xb3 paj\xc4\x97g\xc5\xb3 dalis yra 9 t\xc5\xabkst. pasienie\xc4\x8di\xc5\xb3, vykdan\xc4\x8di\xc5\xb3 muitin\xc4\x97s kontrol\xc4\x99 ir sienos apsaug\xc4\x85._NEWLINE_Po to, kai Baltarusija pasiskelb\xc4\x97 neutralia \xc5\xa1alimi ir atsisak\xc4\x97 branduolinio ginklo, ji susilaiko nuo \xc4\xafstojimo \xc4\xaf kokias nors karines s\xc4\x85jungas._NEWLINE_1997\xc2\xa0m. ginkluot\xc5\xb3 paj\xc4\x97g\xc5\xb3 skai\xc4\x8dius buvo 77,5 t\xc5\xabkst. \xc5\xbemoni\xc5\xb3.\n_START_SECTION_\nOrganizacija\n_START_PARAGRAPH_\n2007\xc2\xa0m. Baltarusijos ginkluotosiose paj\xc4\x97gose buvo 72 400 kari\xc5\xb3. Planuojama jas suma\xc5\xbeinti iki 60 000. Dauguma kareivi\xc5\xb3 yra tikrosios karin\xc4\x97s tarnybos, tarnaujantys 12 m\xc4\x97n. (jei su auk\xc5\xa1tuoju i\xc5\xa1silavinimu) arba 18 m\xc4\x97n. (be auk\xc5\xa1tojo)._NEWLINE_Ginkluot\xc4\x85sias paj\xc4\x97gas sudaro trys \xc5\xa1akos ir bendri daliniai.\n_START_SECTION_\nKarin\xc4\x97s oro ir oro gynybos paj\xc4\x97gos\n_START_PARAGRAPH_\nBaltarusijos karin\xc4\x97se oro paj\xc4\x97gose tarnauja apie 18 170 \xc5\xbemoni\xc5\xb3, jos 2004\xc2\xa0m. tur\xc4\x97jo 260 kovini\xc5\xb3 ir mokom\xc5\xb3j\xc5\xb3 l\xc4\x97ktuv\xc5\xb3, 80 kovini\xc5\xb3 sraigtasparni\xc5\xb3, \xc5\xbeem\xc4\x97-oras raketini\xc5\xb3 sistem\xc5\xb3.\n_START_SECTION_\nBendri daliniai\n_START_PARAGRAPH_\nJuose tarnauja 25 170 \xc5\xbemoni\xc5\xb3. Tarp \xc5\xa1i\xc5\xb3 dalini\xc5\xb3\xc2\xa0\xe2\x80\x93 Gynybos ministerijos darbuotojai, 72-asis gvardijos mokymo centras.\n_START_SECTION_\nGinkluot\xc4\x97\n_START_PARAGRAPH_\nBaltarusijos ginkluotosios paj\xc4\x97g\xc5\xb3 ginkluot\xc4\x97 paveld\xc4\x97ta i\xc5\xa1 TSRS laik\xc5\xb3. Vakar\xc5\xb3 ekspertai laiko dal\xc4\xaf jos pasenusia._NEWLINE_Baltarusijos armijos tankai yra T-72, T-62 ir T-55, \xc5\xa1arvuotieji transporteriai MT-LB, p\xc4\x97stinink\xc5\xb3 kovos ma\xc5\xa1inos BMP-2, BMP-1 ir BMD-1, sunkve\xc5\xbeimiai GAZ-66 ir KAMAZ-6560._NEWLINE_Karin\xc4\x97 aviacija ginkluota MiG-29 ir Su-27 naikintuvais, Su-24 ir Su-25 bombone\xc5\xa1iais, sraigtasparniais Mi-8, Mi-24 ir Lenkijos gamintais Mi-2. 2005\xc2\xa0m. gruod\xc4\xaf Baltarusija nusipirko 10 reaktyvini\xc5\xb3 mokom\xc5\xb3j\xc5\xb3 l\xc4\x97ktuv\xc5\xb3 L-39 i\xc5\xa1 Ukrainos. Buvo skelbta, kad pirks 18 naudot\xc5\xb3 Su-30K naikintuv\xc5\xb3._NEWLINE_2006\xc2\xa0m. i\xc5\xa1 Rusijos \xc4\xafsigijo 4 baterijas po 6 S-300 prie\xc5\xa1l\xc4\x97ktuvin\xc4\x97s gynybos sistemas, skirtas stiprinti NVS oro erdv\xc4\x97s gynyb\xc4\x85.'